**Yangonin yliopisto** (burmaksi ရန်ကုန်တက္ကသိုလ်; engl. *University of Yangon*, lyhennys **YV**) on Myanmarin entisessä pääkaupungissa Yangonissa (Rangoon), Yangonin alueella toimiva julkinen yliopisto.

Yangonin yliopisto ilmoittaa opiskelijamääräkseen noin 15 000 henkeä. Heistä maisteritutkintoon tähtäsi runsas 1 700 opiskelijaa (769+960) ja tohtoritutkintoon 1 100 jatko-opiskelijaa (lukuvuonna 2018–2019). Tohtoritutkintoon tähtäävä opetus aloitettin lukuvuonna 1994-1995. Sittemmin yliopistosta on valmistunut runsas 4 700 tohtoria (2018 mennessä). Yliopiston akateemiseen henkilökuntaan kuului noin 700 ihmistä (henkilökunta hallinto mukaan lukien 1 250).

Myanmarin opetusministeri viesti vuoden 2020 alussa, että Yangonin yliopisto kuuluisi niiden 14 yliopiston joukkoon, joille suunniteltiin myönnettäväksi autonominen asema.

Historia
--------

Yangonin yliopisto on maansa vanhin ja arvostetuin yliopisto. Se kuuluu ASEAN-maiden yliopistoverkkoon. Yliopiston perusta luotiin vuonna 1878, kun brittiläisen siirtomaahallinnon aikana Yangoniin (Rangooniin) perustettiin Kalkutan yliopiston korkeakouluopetusta antanut sivutoimipiste Rangoon College. Tämän korkeakoulun nimi vaihtui 1900-luvun alussa Government Collegeksi, ja 1920 University Collegeksi. Samana vuonna (1920) yhdistettiin sekulaarinen University College ja kristilliseen babtismiin kytkeytynyt Judson College; tätä pidetään Yangonin yliopiston varsinaisena perustamisajankohtana (nimenä aluksi Rangoon University). Yliopiston kampusalueella sijaitsee yhä tästä muistuttava Judsonin babtistikirkko.

Yliopisto (Rangoon University) on toiminut perustana useille Myanmariin myöhemmin perustetuista yliopistoista. Myanmar itsenäistyi Britannian alaisuudesta vuonna 1948. Tästä alkoi yliopiston kultakausi; opiskelijoita tuli myös ulkomailta. Kaikki maan korkeakoulut kuuluivat vuoteen 1958 saakka Rangoonin yliopiston yhteyteen. Mandalay College irtautui 1958 maan toiseksi yliopistoksi nimellä Mandalayn yliopisto.  Sotilasvallankaappaus 1962 katkaisi yliopiston autonomian ja kultakauden. Opetuskieleksi vaihdettiin englannin sijaan burman kieli. Vuonna 1964 yliopisto (Rangoon University) uudelleenimettiin (Rangoon Arts and Sciences University), kun siitä irroitettiin useita keskeisiä laitoksia erillisiksi yliopistoikseen: lääketieteellinen yliopisto, taloustieteiden yliopisto, teknillinen yliopisto ja kasvatustieteellinen yliopisto. Vuonna 1989 yliopisto sai nykyisen nimensä (University of Yangon, suom. Yangonin yliopisto). Yliopistolla ja sen opiskelijoiden aktivismilla on ollut useasti vaikutuksensa Myanmarin poliittiseen elämään ja sen muutoksiin.

Kuvia
-----

* Yangonin yliopiston kirjastoa.Yangonin yliopiston kirjastoa.
* Geologian laitos (Mandalay hall).Geologian laitos (Mandalay hall).
* Yliopiston rakennuksia (Pinya hall).Yliopiston rakennuksia (Pinya hall).
* Juhlasalin sisänäkymä.Juhlasalin sisänäkymä.
* Yliopiston rakennuksia (Dhamma hall).Yliopiston rakennuksia (Dhamma hall).
* Judsonin babtistikirkko yliopistokampuksella.Judsonin babtistikirkko yliopistokampuksella.

Lähteet
-------

1. 1 2 3 4 5 6 7 8 9 10  Yangon University - History Yangonin yliopisto, uy.edu.mm. Viitattu 8.4.2022. (englanniksi)
2. 1 2 3  Yangon University (luettelon tiedot yliopistosta osin vanhentuneita, virheellisiä) UniRank, 4icu.org. Viitattu 8.4.2022. (englanniksi)
3. ↑  Contact Yangonin yliopisto, uy.edu.mm. Viitattu 8.4.2022. (englanniksi)
4. 1 2  Webometrics Ranking of World Universities: Myanmar (espanjalaisen tutkimuskeskus Consejo Superior de Investigaciones Científicas (CSIC):n yliopistolistaus)  January 2022. Cybermetrics Lab/ CSIC, webometrics.info. Viitattu 8.4.2022. (englanniksi)
5. 1 2  ASEAN Membership Universities ASEAN-maiden yliopistoverkko (AUN), aunsec.org. Viitattu 8.4.2022. (englanniksi)
6. ↑  Lwin Myo Thu: Govt plans to grant autonomy to 14 universities  8.1.2020. elevenmyanmar.com. Viitattu 8.4.2022. (englanniksi)

Aiheesta muualla
----------------

* Kuvia tai muita tiedostoja aiheesta **Yangonin yliopisto** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:University of Yangon 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Israel
* Yhdysvallat

 |
|  |
| Muut | 
* IdRef

 |

 |